मोनिका गरवारे और राजीव मोदी के बीच विवाद सबसे पहले अगस्त 2018 में सामने आया था। मोनिका ने पुलिस को दी शिकायत में राजीव पर व्यभिचार और जान से मारने की कोशिश का आरोप लगाया था।मोनिका की तरफ से पुलिस को दी गई शिकायत में कहा गया कि राजीव पिछले तीन साल से उन्हें प्रताड़ित कर रहे हैं. इसके बाद पुलिस ने मामला दर्ज कर मोदी को समन भेजा. इस बीच दोनों के बीच आपसी सहमति से समझौता कराने की कोशिश की गई. लेकिन कोई हल नहीं निकला. इसके बाद दोनों के बीच 200 करोड़ रुपये पर तलाक की सहमति बनी और उन्होंने तलाक के लिए अर्जी दी थी. इस शर्त में यह भी तय किया गया कि तलाक के बाद मोनिका राजीव की संपत्ति में हिस्सा नहीं मांगेंगी।